**Unde ești, copilărie?**

*Maria Filipoiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

UNDE EȘTI, COPILĂRIE?

Unde ești, copilărie,

Fără griji, fără suspine?

Părinții din veșnicie

Purtau grija mea de mâine!

Unde-ai dus vraja visării

Cu Zmei, Crai și Cosânzene?

Toți veneau pe-albastrul zării,

Precum visuri printre gene!

Unde mi-ai lăsat florile

Ce din câmp coseam pe ie?

Azi cos lacrimi în mărgele

De scaieți și păpădie!

Coseam ie cu altiță,

Când eram copil de școală,

Ca să primesc cununiță

La serbare triumfală.

Unde ești, copilărie?

Să-mi aduci zâmbet pe față!

Că-ți duc doru-n poezie,

Te rog, mai revino-n viață!

Pe inocentul tău veșmânt

Îți duc nemurirea-n vreme,

Când plouă dorul în cuvânt

Și ninge gându-n poeme!

În căsuța mea de suflet

Te aștept pe aripi de timp,

Ca pe duh în chip de poet

Și-al poeziei anotimp.

1 iunie, Ziua Internațională a Copilului

Autor Maria Filipoiu